钦定古今图书集成/明伦汇编/氏族典/第306卷 > 《廖用贤尚友录》 > 康大和
## 钦定古今图书集成/明伦汇编/氏族典/第306卷 > 《廖用贤尚友录》 > 康大和

按《莆田县志》：“大和字原中，嘉靖乙未进士，选庶吉士，
授编修。内艰归，服阕，补任同考会试及预修《会典》。己
酉主试顺天，迁右春坊右谕德。癸丑主会试武举，迁
侍讲学士，视院篆。时严嵩用事，大和绝迹权门，筮仕
几二十年，始进南京礼部侍郎。辛酉，迁南京工部尚
书，乞致仕。”